Referat af generalforsamling i Lejre Museumsforening

Tirsdag den 20. oktober kl. 19

*Generalforsamlingen er lovligt varslet (dog forsinket på grund af COVID-19) og beslutningsdygtig.*

*Dagsorden:*

1. Godkendelse af dagsorden
2. Valg af dirigent
3. Bestyrelsens beretning
4. Godkendelse af revideret regnskab for 2019
5. Fastsættelse af kontingent for 2021
6. Valg af tre bestyrelsesmedlemmer
7. Valg af to suppleanter
8. Valg af to revisorer
9. Forslag indkomne fra foreningens medlemmer
10. Forslag fra bestyrelsen til nye vedtægter for Lejre Museumsforening
11. Eventuelt

*Beslutninger:*

*Punkt 1. Dagsorden*

* Dagsordenen blev godkendt

*Punkt 2. Valg af dirigent*

* Ole Christiansen blev valgt.

*Punkt 3. Bestyrelsens beretning v. Hans Kongsgaard Nielsen*

* Hans Konggaard Nielsen er ny formand
* Bestyrelsen vil gerne på foreningens vegne sige tak til Philippe Bourbon med en gave fra Regius og Weiss.
* I år har sommervandringerne været en stor succes med 2419 besøgende.
* COVID-19 har selvfølgelig lagt en dæmper på det hele, men selv uden cafeen har der været en del gæster på Gl. Kongsgaard.
* Sidste års sæsonåbningen på Gl. kongsgård var en succes. Med blandt andet skuespil om en familietragedie på Hestebjerggård. Vi håber, at sæsonåbningen næste år, kan gå lige så godt.
* Foredragene på Lejre museum er stadig et tilløbsstykke. Derfor er der et ønske om at udvide foredragssalen. Dette ønske bakker foreningen op om.
* Anna Krog er blevet ansat som sekretær på timebasis til det administrative arbejde.
* Kaare R. Skou laver vores nye nyhedsbrev.
* Desuden skal der siges tak til bestyrelsen for godt samarbejde, tak til Arne Hardis, Ole Christiansen og Philippe Bourbon. Og tak til haveholdet for det store arbejde og til guiderne for de spændende sommervandringer.

*Punkt 4. Godkendelse af revideret regnskab for 2019 v. Kaare R. Skou*

* De samlede indtægter for 2019 er på 131.000 kr.
* De samlede udgifter for 2019 er på 157.500 kr.
* Der er et underskud på 26.500 kr, der svarer til et års kontingenter.
* Sommerturen næste år gennemføres på trods af COVID-19 med afstandsregler. Alle pladser er allerede besat. Derfor bliver der lavet en ekstra tur. Det betyder flere indtægter.
* De udgifter, der er, er til Lethrica, foredragshonora, vedligeholdelse af haven, administration og mobilepay i cafeen på Gl. Kongsgaard.
* Desuden er der engangsbeløb:
	+ 50.000 kr er sat af som bidrag til udvidelsen af foredragssalen.
	+ 25.000 kr er blevet givet til haveholdet til nye skilte.
* Vores samlede indestående er på 80.500 kr, så vi kan holde et år eller to med COVID-19, derefter skal der ske noget drastisk.

Regnskabet blev godkendt

*Punkt 5. Fastsættelse af kontingent for 2021 v. Kaare R. Skou*

* Kontingentet skal fremover følge kalenderåret.
* Vi ønsker at fastholde kontingentet på 250 kr om året, da 100 kr per medlem går til klub-ROMU.
* Når vi kommer om på den anden side af COVID-19, skal vi i gang med flere initiativer til at få penge i kassen.

Fastholdelsen af kontingentet blev vedtaget.

*Punkt 6. Valg af tre bestyrelsesmedlemmer*

* Bestyrelsen skal bestå af syv medlemmer, fem skal være valgt på generalforsamlingen.
* Preben Schröder indtræder i bestyrelsen.
* Lene Adser indtræder i bestyrelsen.
* Hans Konggrd Nielsen er genvalgt som formand.

Bestyrelsesmedlemmerne blev godkendt.

*Punkt 7. Valg af to suppleanter*

* Villy Vibholt er valgt som suppleant.
* Flemming Mortensen er valgt som suppleant.

Suppleanterne blev godkendt.

*Punkt 8. Valg af to revisorer*

* Begge revisorer er på genvalg
* Karl Frandsen bliver genvalgt.
* Alf Tornberg bliver genvalgt.

Revisorerne blev godkendt.

*Punkt 9. Forslag indkomne fra foreningens medlemmer*

* Ingen forslag

*Punkt 10. Forslag til ændring af vedtægterne v. Kaare R. Skou*

Foreningen trænger til nye vedtægter, da de skal tilpasses virkeligheden:

* EU og folketinget har vedtaget nye regler for personlige oplysninger. Dette er der nu taget forbehold for vedtægterne, så vi overholder loven.
* Desuden kommer vores medlemsfordele nu fra Klub-ROMU, så det er der nu også taget højde for i vedtægterne.
	+ Og det er blevet tydeligt, hvad medlemsfordelene er, og hvem de er gældende for, nemlig et medlem + en ledsager.
* Foreningens indtægter skal ikke kun komme fra kontingenter, men også fra arrangementer og cafeen på Gl. Kongsgaard
* Haveholdet er en stor del af museumsforeningen og skal derfor have en repræsentant i bestyrelsen som observatør uden stemmeret lige som de allerede eksisterende fra Lejre Historisk Forening og Gl. Lejre Bylaug.
* Foreningen kan nu samarbejde med andre foreninger, hvis formål er det samme som museumsforeningen.
* Regnskabsåret bliver desuden lagt som, sådan at kalenderåret og regnskabsåret passer sammen.

De nye vedtægter blev godkendt. De skal dog ifølge vedtægterne vedtages endeligt på en ekstraordinær generalforsamling. Den ekstraordinær generalforsamling bliver den 23. november – yderligere information følger.

*Punkt 11. Eventuelt*

* Medlemskabet dækkede oprindeligt en husstand. Hvor mange er det?
	+ Nu er medlemskabet personligt. Kun ét medlem, som kan medbringe én ledsager. Er der flere i husstanden, må man købe flere medlemskaber.
* Philippe Bourbon takkede Ole Christiansen for det kolossale arbejde med at lave de nye vedtægter.
	+ Kaare R. Skou kunne fortælle, at da foreningen skulle have netbank, skulle Kaare aflevere vores nye vedtægter. Danske Bank omtalte dem i den forbindelse som værende et flot stykke arbejde og meget imponerende.